รัฐสภากรีซอนุมัติมาตรการปฏิรูปธนาคาร-กระบวนการยุติธรรมแล้ววันนี้
รัฐสภากรีซมีมติอนุมัติมาตรการปฏิรูปด้านการธนาคารและกระบวนการยุติธรรมแล้วในวันนี้ 
23 ก.ค. 2558

ผู้สื่อข่าวรายงานว่า รัฐสภากรีซมีมติอนุมัติมาตรการปฏิรูปด้านการธนาคารและกระบวนการยุติธรรมแล้วในวันนี้ ตามข้อตกลงที่นายกรัฐมนตรีอเล็กซิส ซิปราส ทำไว้กับกลุ่มประเทศเจ้าหนี้ โดยสมาชิกรัฐสภาให้ความเห็นชอบ 230 ต่อ 63 เสียง ขณะที่งดออกเสียง 5 เสียง
โดยการให้ความเห็นชอบมาตรการดังกล่าวจะเป็นการปูทางสู่การเริ่มเจรจาเพื่อรับเงินช่วยเหลือวงเงิน 8.6 หมื่นล้านยูโรจากเจ้าหนี้ และเพื่อเลี่ยงการผิดนัดชำระหนี้ ตลอดจนลดความเสี่ยงที่กรีซจะต้องพ้นจากการเป็นสมาชิกยูโรโซน